sumalatha 170 Views
Team-India
గయానా : వెస్టిండీస్‌పై ట్వంటీ20 సిరీస్‌ను క్లీన్‌స్వీప్ చేసిన టీమిండియా వన్డేలకు సమరోత్సాహంతో సిద్ధమైంది. మూడు మ్యాచ్‌ల వన్డే సిరీస్‌కు గురువారం తెరలేవనుంది. ఇంతకుముందు జరిగిన టి20 సిరీస్‌ను కోహ్లి సేన 30తో వైట్‌వాష్ చేసింది. వన్డేల్లోనూ అదే జోరును కొనసాగించాలనే పట్టుదలతో ఉంది. మరోవైపు టి20లో విఫలమైనా వన్డేల్లో మెరుగైన ఆటను కనబరచాలనే పట్టుదలతో కరీబియన్ జట్టు ఉంది. హోల్డర్, క్రిస్ గేల్‌ల రాకతో విండీస్ బలంగా మారింది. రెండు జట్లలోనూ స్టార్ ఆటగాళ్లకు కొదవలేదు. దీంతో వన్డే సిరీస్ ఆసక్తికరంగా సాగడం ఖాయం. కొంతకాలంగా విండీస్‌తో జరుగుతున్న అన్ని మ్యాచ్‌లలో కూడా భారత్ పూర్తి ఆధిపత్యం చెలాయిస్తోంది. ఇంటాబయట జరుగుతున్న సిరీస్‌లలో విజయాలు సాధిస్తూ విండీస్‌ను కోలుకోనివ్వడం లేదు.
తాజా సినిమా వార్తల కోసం క్లిక్‌ చేయండి: https://www.vaartha.com/news/movies/